arnastofnun/IGC-2024 huggingface dataset:
Þingræður haldnar á Alþingi Íslendinga



Mér hefur borist eftirfarandi bréf: „Guðmundur Bjarnason, 5. þm. Norðurl. e., hefur í dag ritað mér á þessa leið: „Þar sem ég mun verða fjarverandi næstu vikur sem einn af fulltrúum Íslands á Allsherjarþingi Sameinuðu þ jóðanna í New York óska ég þess skv. 138. gr. laga um kosningar til Alþingis, að 1. varamaður Framsfl. í Norðurlandskjördæmi eystra, Níels Á. Lund, taki sæti á Alþingi í fjarveru minni..` Þetta er yður, herra forseti, hér með tilkynnt. Helgi Seljan, forseti Ed.“ Níels Á. Lund hefur áður átt sæti á Alþingi á þessu kjörtímabili og rannsókn kjörbréfs hans þá farið fram, og býð ég hann velkominn til starfa. Mér hefur borist annað bréf: „Ingvar Gíslason, 1. þm. Norðurl. e., hefur ritað mér á þessa leið: „Þar sem ég er á förum til útlanda í opinberum erindum get ég ekki setið þingfundi á næstunni. Leyfi ég mér því með skírskotun til 138. gr. laga um kosningar til Alþingis að óska þess, að 2. varamaður Framsfl. í Norðurlandskjördæmi eystra, Hákon Hákonarson, formaður Sveinafélags járniðnaðarmanna á Akureyri, taki sæti á Alþingi í fjarveru minni.“ Þetta er yður, herra forseti, hér með tilkynnt. Sverrir Hermannsson, forseti Nd.“ Hákon Hákonarson hefur einnig átt sæti á Alþingi á þessu kjörtímabili og rannsókn kjörbréfs hans þá farið fram, og býð ég hann velkominn til starfa á Alþingi. Mér hefur borist eftirfarandi bréf: „Garðar Sigurðsson, 4. þm. Suðurl., hefur ritað mér á þessa leið: „Þar sem ég er á förum til útlanda til að sitja þing Sameinuðu þjóðanna leyfi ég mér með skírskotun til 138. gr. laga um kosningar til Alþingis að óska þess, að 1. varamaður Alþb. í Suðurlandskjördæmi, Baldur Óskarsson, starfsmaður Alþb. í Reykjavík, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fara fram rannsókn kjörbréfs í sameinuðu þingi. Sverrir Hermannsson, forseti Nd.“ Ég vil biðja kjörbréfanefnd að taka kjörbréf Baldurs Óskarssonar til athugunar og verður fundi frestað á meðan. - 



Herra forseti. Kjörbréfanefnd hefur komið saman til fundar og tekið fyrir kjörbréf Baldurs Óskarssonar, 1. varaþingmanns Alþb. í Suðurlandskjördæmi, en Garðar Sigurðsson, 4. þm. Suðurl., hefur samkv. því, sem hér var lýst frá forsetastóli áðan, lýst forföllum. Nefndin leggur til að kosning Baldurs verði tekin gild og kjörbréfið samþykkt.



Baldur Óskarsson hefur ekki átt sæti á Alþingi fyrr og þarf því að undirrita eiðstaf. Baldur Óskarsson undirritaði drengskaparheit um að halda stjórnarskrána.



Baldur Óskarsson hefur undirritað eiðstaf og býð ég hann velkominn til starfa á Alþingi.
Þingræður haldnar á Alþingi Íslendinga



Mér hefur borist svohljóðandi bréf: „30. október 1981. Eggert Haukdal, 6. þm. Suðurl., hefur ritað mér á þessa leið: „Vegna sérstakra anna get ég ekki sótt þingfundi á næstunni. Því leyfi ég mér með skírskotun til 138. gr. laga um kosningar til Alþingis að óska þess, að vegna forfalla 1. varamanns taki 2. varamaður L-listans í Suðurlandskjördæmi, Jón Þorgilsson, sveitarstjóri á Hellu, sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fara fram rannsókn kjörbréfs í sameinuðu þingi. Sverrir Hermannsson, forseti Nd.“ Hér liggur enn fremur fyrir símskeyti, svohljóðandi: „Vegna annarra starfa get ég ekki tekið sæti á Alþingi í forföllum Eggerts Haukdals, 6. þm. Suðurl., í byrjun nóvembermánaðar 1981. Siggeir Björnsson, 1. varamaður L-lista.“ Svo er hér enn fremur kjörbréf undirritað af Kristjáni Torfasyni með skírskotun til bókunar í gerðabók yfirkjörstjórnar Suðurlandskjördæmis. Ég vil biðja kjörbréfanefnd að taka kjörbréf Jóns Þorgilssonar til athugunar. Verður gert fundarhlé á meðan. - Fundarhlé.



Herra forseti. Kjörbréfanefnd hefur komið saman til fundar og tekið fyrir kjörbréf Jóns Þorgilssonar, sem er 2. varamaður á L-lista á Suðurlandi. Fyrir liggur símskeyti frá Siggeiri Björnssyni, 1. varamanni L-listans um það, að hann komist ekki til þings vegna anna. Kjörbréfanefnd hefur rannsakað þau gögn, sem henni hafa borist, og mælir með því, að kjörbréfið verði samþykki og kosningin talin gild.



Jón Þorgilsson hefur undirrit að eiðstaf og býð ég hann velkominn til starfa á Alþingi.
Þingræður haldnar á Alþingi Íslendinga



Eftirfarandi bréf hefur borist: „Hjörleifur Guttormsson, 5, þm. Austurl., hefur í dag ritað mér á þessa leið: „Þar sem ég er á fórum til útlanda í opinberum erindum leyfi ég mér með skírskotun til 138. gr. laga um kosningar til Alþingis að óska þess, að 1. varamaður Alþb. í Austurlandskjördæmi, Sveinn Jónsson verkfræðingur, Egilsstöðum, taki sæti á Alþingi í fjarveru minni.“ Þetta er yður, herra forseti, hér með tilkynnt. Sverrir Hermannsson, forseti Nd.“ Sveinn Jónsson verkfræðingur hefur áður setið á Alþingi á þessu kjörtímabili. Þarf því ekki að rannsaka kjörbréf hans. Býð ég hann velkominn til starfa. Í öðru lagi hefur borist eftirfarandi bréf: „Ritari þingflokks Sjálfstfl. hefur í dag ritað mér á þessa leið: „Samkv. beiðni Geirs Hallgrímssonar, 1. þm. Reykv., sem farinn er til útlanda í opinberum erindagjörðum, leyfi ég mér með skírskotun til 138. gr. laga um kosningar til Alþingis að óska þess, að 1. varamaður hans, frú Ragnhildur Helgadóttir, taki á meðan sæti hans á Alþingi.“ Þetta er yður, herra forseti, hér með tilkynnt. Sverrir Hermannsson, forseti Nd.“ Ragnhildur Helgadóttir hefur áður setið á þingi á þessu kjörtímabili. Þarf því eigi að rannsaka kjörbréf hennar. Býð ég hana velkomna til starfa. Í þriðja lagi hefur borist svofellt bréf: „Formaður þingflokks Alþfl. hefur í dag ritað mér á þessa leið: „Samkv. beiðni Karls Steinars Guðnasonar, 3. landsk. þm., sem vegna utanfarar til að sitja þing Sameinuðu þjóðanna mun ekki geta sótt þingfundi á næstunni, leyfi ég mér samkv. 138. gr. laga um kosningar til Alþingis að óska þess, að 1. varamaður landsk. þm. Alþfl., Finnur Torfi Stefánsson lögmaður, Reykjavík, taki sæti á Alþingi í fjarveru hans.“ Þetta er yður, herra forseti, hér með tilkynnt með ósk um að þér látið fara fram rannsókn kjörbréfs í sameinuðu þingi. Helgi Seljan, forseti Ed.“ Fyrir liggur kjörbréf fyrir Finn Torfa Stefánsson, útgefið af landskjörstjórn. Vil ég biðja kjörbréfanefnd að athuga kjörbréfið. Á meðan hún er að störfum verður gefið fundarhlé í 8 mínútur. - Fundarhlé.



Herra forseti. Kjörbréfanefnd hefur haft til athugunar kjörbréf Finns Torfa Stefánssonar lögmanns, en hann hlaut 1. varauppbótarþingsæti Alþfl. Kjörbréfanefnd gerir engar athugasemdir við kjörbréfið og mælir með að kosning verði tekin gild og kjörbréfið samþykkt.



Finnur Torfi Stefánsson hefur áður setið á Alþingi og þarf því ekki að undirrita eiðstaf. Ég býð hann velkominn til starfa.
Þingræður haldnar á Alþingi Íslendinga



Mér hefur borist bréf sem hljóðar á þessa leið: „Ólafur Jóhannesson, 5. þm. Reykv., hefur í dag ritað mér á þessa leið: „Þar sem ég er á förum til útlanda í opinberum erindum leyfi ég mér með skírskotun til 138. gr. laga um kosningar til Alþingis að óska þess, að 1. varamaður Framsfl. í Reykjavík, Haraldur Ólafsson dósent, Reykjavík, taki sæti á Alþingi í fjarveru minni.“ Þetta er yður, herra forseti, hér með tilkynnt. Helgi Seljan, forseti Ed.“ Haraldur Ólafsson dósent hefur setið á þingi á þessu kjörtímabili og þarf því ekki að taka kjörbréf hans til afgreiðslu og er hann boðinn velkominn til starfa. Einnig hefur borist svofellt bréf: „Ragnar Arnalds, 4. þm. Norðurl. v., hefur í dag ritað mér á þessa leið: „Þar sem ég er á förum til útlanda í opinberum erindum og get því ekki sótt þingfundi um sinn leyfi ég mér með skírskotun til 138. gr. laga um kosningar til Alþingis að óska þess, að 1. varamaður Alþb. í Norðurlandskjördæmi vestra, Hannes Baldvinsson framkvæmdastjóri. Siglufirði, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um að þér látið fara fram rannsókn kjörbréfs í sameinuðu þingi. Sverrir Hermannsson, forseti Nd.“ Með því að Hannes Baldvinsson framkvæmdastjóri hefur ekki setið á þingi á þessu kjörtímabili verður að fara fram rannsókn á kjörbréfi hans sem hér liggur fyrir, og vil ég biðja kjörbréfanefnd um að taka það til athugunar og gef fundarhlé í 5 mínútur. - Fundarhlé.



Herra forseti. Kjörbréfanefnd hefur haft til athugunar kjörbréf Hannesar Baldvinssonar framkvæmdastjóra á Siglufirði, sem er 1. varaþingmaður Alþb. í Norðurlandskjördæmi vestra. Nefndin leggur til að kjörbréfið verði samþykki og kosningin tekin gild.



Hannes Baldvinsson hefur setið áður á þingi og þarf því eigi að undirrita eiðstaf. Ég býð hann velkominn til starfa.
Þingræður haldnar á Alþingi Íslendinga

í nýkrónum (gengi dollars krónur 5,56): l. Skreið a) Ítalíuskreið 33 922 b) Afríkuskreið A-flokkur 27 761 II. Saltfiskur a) 1. fl. stórfiskur 13 566 b) 2. fl. stórfiskur 11 859 c) 3. fl. stórfiskur 10 353 d) 4. fl. stórfiskur 8 885 III. Hraðfrystur fiskur a) Þorskflök í neytendaumbúðum (10 x 5 lbs.) 15 329 b) Þorskblokk 11 251 Hráefnisverð á þorski slægðum með haus var þá sem hér segir í nýkr. á kg, og er miðað við verðlagsráðsverð án þess að tekið sé tillit til stofnfjársjóðs, olíugjalds og uppbóta: Þorskur 4 kg eða þyngri 2,65 kr. á kg. Fyrir hvern fisk umfram 25 í 100 kg dragast frá 0,0104 aurar á fisk. Heildarverð á 4 kg, 3 kg og 2,5 kg þorsks, að teknu tilliti til stofnfjársjóðs og olíugjalds, er því eftirfarandi á kg: meðalþyngd 4 kg 3 kg 2,5 kg Verð 3,11 3,01 2,93 Til þess að reikna út afurðaverðmæti úr hverjum 100 kg af 1. fl. þorski þarf að setja fram forsendur um nýtingu hráefnis og einnig um meðalþyngd hráefnis til þess að finna hráefnisverð. Þorskur af mismunandi stærð og þyngd hentar misvel í einstakar verkunaraðferðir. Samanburður á afurðaverðmæti sama þorsksins eftir verkunaraðferðum gefur því villandi niðurstöður. Það er einmitt eitt meginverkefni þeirra, er fiskvinnslu stunda, að velja hráefni í einstakar verkunaraðferðir eftir því sem hagkvæmast er á hverjum tíma miðað við afurðaverð, hráefnisverð og annan tilkostnað. 2. Framleiðsla sjávarafurða 1980. Meðfylgjandi töflur sýna framleiðslu 1980 í grófum dráttum. Upplýsingarnar eru fengnar hjá Fiskifélagi Íslands. Fyrri taflan sýnir það magn (tonn upp úr sjó), sem tekið er til vinnslu í tilgreinda verkun. Seinni taflan sýnir sjálfa framleiðsluna á árinu. Tafla 1: Vinnsla sjávarafla 1980: Yfirlit (Tonn). Fryst Saltað Hert Brætt Annað Samtals Verðmæti Þorskur 201 018 143 740 59 960 266 23 360 428 344 94 569 202 Loðna 3 403 0 963 752 870 2 283 759 519 22 195 298 Annað 198 798 45 842 20 545 1 1 376 43 648 320 208 64 133 958 Samtals 403 219 189 582 81 468 764 512 69 291 1 508 071 180 898 458 Tafla 2: Framleiðsla sjávarafurða 1980: Yfirlit (Tonn): Frysting Söltun Hersla Botnfiskafurðir 121 025 ca.52 500 ca.17 500 Þar af þorskur 66 144 ca.46 000 ca. 8 000 Í% 54,7% 88% ca. 45,7% 3. Nýtingarhlutföll. 3.1 Samkvæmt skýrslu Þjóðhagsstofnunar um athugun á afkomu frystihúsa haustið 1977 er nýtingarhlutfall þorsks í frystingu 1976 fyrir allt landið 36% miðað við slægðan fisk með haus. Nýtingarhlutfallið mun nú eitthvað hærra, en ráðuneytinu tókst ekki að afla upplýsinga frá sölusamtökunum nú um nýrri tölur. Grófa hugmynd um nýtingu má fá með því að bera saman töflur 1 og 2 hér að ofan og taka þá tillit til þess, að í töflu 1 er um óslægðan fisk að ræða. 3.2 Samkvæmt upplýsingum SÍF mun nýtingarhlutfall þorsks til söltunar vera 41–42% yfir allt landið miðað við slægðan fisk með haus. 3.3 Samkvæmt skýrslu Rekstrartækni sf. frá því í júní á þessu ári um framleiðslukostnað við framleiðslu þorsks í skreið, er nýtingarhlutfallið talið 17% miðað við slægðan fisk með haus. Aðrir aðilar hafa staðfest þetta nýtingarhlutfall.
Þingræður haldnar á Alþingi Íslendinga



Herra forseti. Í ljósi þess, að málið er aðkallandi og mikilvægt, mælir nefndin með samþykkt frv. óbreytts, en við vekjum hins vegar athygli á að óvenjulegt sé að orða lagatexta á þann hátt sem hér er gert, einkum hvað snertir 2. mgr. 1. gr. Nefndin hvetur til þess, að fundið verði hið fyrsta betra form á þessari lagasetningu, og treystir á að það verði haft samráð við fjh.- og viðskn. um þá endurskoðun.



Herra forseti. Heilbr.- og trn. þessarar hv. deildar skaut á skyndifundi rétt í þessu, og mælir nefndin eindregið með að þetta frv., sem hér er til 2. umr., fái samþykki. Karl Steinar Guðnason skrifar undir nál. með fyrirvara.



Herra forseti. Ég og félagar mínir erum samþykkir þessu frv. að öllu öðru leyti en því, að við erum ósáttir við þá grein er fjallar um innheimtu gjaldanna. Við teljum að miklu eðlilegra sé að hafa þetta sem hluta af tekjuskatti í stað þess að vera með einn skattinn í viðbót. Að hafa þetta sem sérstakan skatt er aðeins til að gera kerfið flóknara. Við teljum að það sé ástæða til að fækka sköttum frekar en fjölga þeim. Sama árangri hefði mátt ná með því að hafa þessa innheimtu í tekjuskatti. Að öðru leyti erum við samþykkir frv. Það reyndi á það í Nd., að það var ekki fylgi fyrir brtt. er Alþfl.-menn fluttu þar um þetta mál, þ. e. varðandi innheimtuna, og tel ég ástæðulaust að reyna það aftur hér, en ítreka að að öðru leyti erum við samþykkir frv.
Þingræður haldnar á Alþingi Íslendinga



Þar sem þetta mun verða síðasti fundur þessarar hv. þd. fyrir jólahlé vil ég færa hv. þdm. hugheilar jóla- og nýársóskir og þakka þeim ágætt samstarf það sem af er þessu þingi. Sömuleiðis færi ég skrifstofustjóra og öllu starfsfólki Alþingis innilegar jóla- og nýársóskir með þökk fyrir samstarfið. Þeim hv. þdm., sem eiga um langan veg heim að fara, óska ég góðra heimferðar og heimkomu og vona að öll megum við hell hittast á nýju ári.



Herra forseti. Fyrir hönd okkar þm. í þessari hv. deild vil ég þakka hlý orð í okkar garð og góðar óskir. Ég tek undir þakkir forseta til starfsfólks þingsins og ég vil þakka honum fyrir frábæra og drengilega fundarstjórn og umburðarlyndi í okkar garð. Fyrir hönd okkar þm. í deildinni vil ég færa forseta og fjölskyldu hans bestu jóla- og nýársóskir og árna honum góðrar heimferðar og heimkomu. Ég vil biðja hv. þm. að taka undir þessa ósk með því að rísa úr sætum. - Deildarmenn risu úr sætum.



Ég þakka hv. 2. þm. Reykn. fyrir góðar óskir í minn garð og fjölskyldu minnar og hv. þdm. fyrir að taka undir þær. Ég árna hv. þdm. enn og aftur gleðilegrar jólahátíðar. - Fundinum er slitið.
Þingræður haldnar á Alþingi Íslendinga



Hinn 14. janúar var gefið út svohljóðandi forsetabréf: „Forseti Íslands gerir kunnugt: Ég hef ákveðið samkv. tillögu forsrh., að Alþingi skuli koma saman til framhaldsfunda miðvikudaginn 20. jan. 1982, kl. 14.00. Gjört í Reykjavík, 14. janúar 1982. Vigdís Finnbogadóttir. Gunnar Thoroddsen. Forsetabréf um að Alþingi skuli koma saman til framhaldsfunda.“ Samkv. þessu hefjast nú framhaldsfundir Alþingis. Ég óska hæstv. forseta og hv. alþingismönnum og starfsmönnum Alþingis gleðilegs árs og þakka þeim fyrir liðna árið, býð þá velkomna til þingstarfa á ný og leiða í ljós þá ósk og von að störf okkar megi verða landi og lýð til blessunar.



Ég þakka hæstv. forsrh. árnaðaróskir í garð okkar alþm. og jafnframt óska ég hæstv. ríkisstj., hv. alþingismönnum og starfsliði Alþingis gleðilegs árs og þakka fyrir liðið ár og býð menn velkomna til starfa á nýju ári. Minnst látins fyrrverandi alþingismanns.



Bjartmar Guðmundsson fyrrv. alþm. andaðist í Landspítalanum s. l. sunnudag, 17. jan., 81 árs að aldri. Bjartmar Guðmundsson var fæddur 7. júní 1900 á Sandi í Aðaldal. Foreldrar hans voru Guðmundur skáld og bóndi á Sandi Friðjónsson og Guðrún kona hans Oddsdóttir. Hann stundaði nám í unglingaskóla á Breiðumýri í Reykdælahreppi fimm mánuði á árinu 1919 og var síðan óreglulegur nemandi í Eiðaskóla veturinn 1921–1922. Ævilangt átti hann heimili á Sandi í Aðaldal, vann framan af á búi föður síns, en reisti býlið Sand II árið 1938. Þar rak hann bú til 1960. Jafnframt sinnti hann ýmsum félagsmálastörfum í sveit sinni og héraði. Hann átti sæti í hreppsnefnd Aðaldælahrepps árin 1931–1962, var oddviti 1954–1962. Hann var í sýslunefnd 1936–1978 og í stjórn Kaupfélags Þingeyinga 1937–1961. Árið 1944 var hann skipaður hreppstjóri í Aðaldælahreppi og gegndi hreppstjórastörfum til 1978. Við þrennar kosningar til Alþingis var hann í kjöri í Norðurlandskjördæmi eystra og var landskjörinn alþm. 1959–1971, sat á 12 þingum alls. Hann átti sæti í úthlutunarnefnd listamannalauna 1960–1966, í mþn. til endurskoðunar vegalaga 1961–1963 og í mþn. til að endurskoða lög um lax- og silungsveiði 1967–1969. Bjartmar Guðmundsson naut ekki langrar skólagöngu um ævidagana, en hann ólst upp á menningarheimili sem reyndist honum góður skóli. Í ætt hans var og er rík hneigð og hæfileikar til ritstarfa og skáldskapar. Sjálfur ritaði hann ýmislegt í blöð og tímarit, annaðist útgáfu fjögurra binda af ritsafni föður síns, sem kom út 1955–1956, og var ritstjóri Árbókar Þingeyinga 1958–1971. Á efri árum lét hann frá sér fara þrjár frumsamdar bækur með smásögum og minningaþáttum. Hann kom á Alþingi lífsreyndur maður og þjálfaður í félagsstörfum. Hér átti hann í fyrstu sæti í landbn. og samgn. og síðar í menntmn. Þær nefndir fjölluðu um þau þingmál sem honum var umhugað um öðrum fremur. Með rósemi og festu vann hann að framgangi ýmissa þeirra mála þann rúma áratug sem hann átti sæti á Alþingi. Ég vil biðja hv. alþm. að minnast Bjartmars Guðmundssonar með því að rísa úr sætum. -
Þingræður haldnar á Alþingi Íslendinga



Herra forseti. Allshn: hefur fjallað um till. til þál um eflingu almannavarna. Nefndin fékk umsagnir frá Sambandi ísl. sveitarfélaga, útvarpsráði, Slysavarnafélagi Íslands, Landssambandi hjálparsveita skáta og Almannavörnum ríkisins. Allir þessir aðilar mæla með samþykki till. þó einstaka athugasemdir komi fram við markmið þeirra efnisatriða sem sett eru fram í tillgr. Eins og fram kemur í nál. heimsóttu nm. einnig aðalstöðvar almannavarnaráðs og bækistöð þess í Mosfellssveit, auk þess sem nefndin átti fund með almannavarnaráði. Á þeim fundi kom fram, að almannavarnaráð leggur sérstaka áherslu á nauðsyn þess að komið verði á fót birgðastöðvum Almannavarna í hverju kjördæmi landsins fyrir neyðarbirgðir á sviði slysahjálpar, auk þess sem brýnt er að auka alla þjálfunar- og fræðslustarfsemi á sviði almannavarna. Niðurstaða allshn. var sú, að rétt væri að Alþingi kysi sjö manna nefnd sem fengi það verkefni að gera áætlun um eflingu almannavarna í landinu, en í tillögugreininni séu ekki sérstaklega tilgreind þau verksvið sem áætlunin taki til. Sjálfsagt er þó að sú nefnd, sem fær þetta verkefni, hafi hliðsjón af þeim efnisatriðum sem lögð eru til í tillgr., auk samráðs við almannavarnaráð um áætlanagerð. Allshn. leggur því fram brtt. á þskj. 344 sem hljóðar svo, með leyfi forseta: „Alþingi ályktar að kjósa sjö manna nefnd til að gera áætlun um eflingu almannavarna í landinu.“ Leggur nefndin til að þáltill. verði samþykkt með þessari brtt. Fjarverandi afgreiðslu málsins voru hv. þm. Guðrún Helgadóttir og Steinþór Gestsson.



Herra forseti. Hér er verið að ræða 98. mál þingsins, sem er till. um eflingu almannavarna. Þar sem ég er fyrsti flm. þáltill., en ásamt mér voru flm. hv. þm. Helgi Seljan, Eiður Guðnason og Guðmundur Bjarnason, vil ég lýsa yfir að ég er ánægður með þau úrslit sem fengist hafa með afgreiðslu nefndarinnar á þessu máli. Ég vænti þess, að tillgr., eins og hún var í upphafi hjá okkur flm., geti orðið góður umræðu- og starfsgrundvöllur þeirrar nefndar sem Alþingi hlýtur að kjósa innan skamms til að gera áætlun um eflingu almannavarna, eins og segir í tillgr. eftir þá breytingu sem orðið hefur á henni þegar hv. allshn. Sþ. hefur um hana fjallað.
Þingræður haldnar á Alþingi Íslendinga



Herra forseti. Þar sem ljóst er að till. minni hl. gengur miklu skemmra en það sem upprunaleg till. Guðmundar G. Þórarinssonar gerði ráð fyrir segi ég að sjálfsögðu já.



Herra forseti. Sú till., sem hér um ræðir, var upphaflega flutt af mér hér í þingsölum. Hún fjallar um það að lækka launaskatt á fiskvinnslu og iðnaði um 1%, úr 3.5 í 2.5. Þar sem ég hef náð því samkomulagi við minni hl. fjh.- og viðskn., að launaskattur skuli lækka um 1% á öllum þeim atvinnurekstri sem telst iðnaður samkv. skilgreiningu Hagstofu Íslands, að launaskattur skuli lækka um 1% á öllum þeim atvinnurekstri sem telst iðnaður samkv. alþjóðlegri skilgreiningu International Standard for Industrial Classification, þar sem ég hef náð því samkomulagi, að launaskattur muni lækka um 1% á allri þeirri atvinnustarfsemi sem telst iðnaður samkv. almennum milliríkjasamningum, þar sem ég hef náð því samkomulagi, að launaskattur skuli lækka um 1% á allri þeirri atvinnustarfsemi sem telst iðnaður samkv. milliríkjasamningum um tollamál, hef ég fallist á að draga þá till., sem hér er flutt, er fyllilega náð tilgangi sínum. Sú till., sem hér er flutt, er því óþörf og tilgangi hennar náð. Ég segi þess vegna nei.



Herra forseti. Hv. 12. þm. Reykv. spólaði nú pínulítið á því, hvernig hann ætti að útskýra fyrir mönnum af hverju hann væri á móti sinni eigin tillögu. En kjarni málsins er auðvitað sá, að þm. brast kjark til að standa með tillögu sinni þegar í ljós kom að hv. 6. þm. Suðurl. vildi taka undir með stjórnarandstöðunni um að hans mál næði fram að ganga. Tillagan hefði meirihlutafylgi í þessari deild ef tillögumaður sjálfur hefði kjark til að segja já. Það stendur ekki á okkur hinum sem eru samþykkir efni tillögunnar. Við segjum já. - Herra forseti. Ég segi já.



Herra forseti. Ég fagnaði mjög þeirri till., sem hv. 12. þm. Reykv. flutti, og taldi að með flutningi hennar sýndi hann bæði mikla sanngirni og jafnframt kjark að brjóta sig út úr stjórnarliðinu. En þrátt fyrir þá samninga, sem hann segist hafa gert um meðferð málsins, hefur hann ekki gert samninga við stjórnarliðið um að samþykkja sína eigin till., heldur aðeins að hluta. Ég vil ekki fella mig við annað en að það sé sanngirnismál að launaskattur almennt lækki um 1%. Það eru stórar greinar iðnaðar sem falla ekki undir þessa svokölluðu skilgreiningu Hagstofu Íslands, og skal ég aðeins nefna einn og það stóran og viðamikinn iðnað, byggingariðnaðinn. Það hefur verið eitt af stefnumálum ríkisstj. að stefna að því að lækka byggingarkostnaðinn. Hann verður ekki lækkaður með því að auka sífellt skatta á byggingariðnaðinn. Ég minni á að einn stjórnarflokkanna hefur talið að afborganir og vextir af meðalstórri íbúð megi ekki fara yfir 20% af almennum launatekjum verkamanna, þetta er Alþb., ef sumir þm. myndu e.t.v. ekki eftir þessari yfirlýsingu. Ég harma það, að hér hefur verið settur á svið skrípaleikur. Þegar vitað er að hv. þm. Eggert Haukdal styddi þessa almennu launaskattslækkun dregur 12. þm. Reykv. tillögu sína til baka. Því tökum við í meiri hl. fjh.og viðskn. till. upp og styðjum því upprunalegt mál Guðmundar G. Þórarinssonar. Ég segir já.
Þingræður haldnar á Alþingi Íslendinga



Herra forseti. Ég mæli hér fyrir nál. á þskj. 463 um frv. til l. um breytingu á lögum um sveitarstjórnarkosningar. Allshn. hefur fjallað um málið á fundi og samþykkt að mæla með því með ákvæði til bráðabirgða sem birt er á þskj. 464. Eins og hæstv. félmrh. gat um við umr. í gær er nauðsynlegt að bæta inn í þessi lög ákvæði til bráðabirgða. Það er tæknilegs eðlis þar sem nú er liðið mjög að væntanlegum sveitarstjórnarkosningum. Þetta ákvæði til bráðabirgða er flutt að beiðni hagstofustjóra og hljóðar svo, með leyfi forseta: „Á eftir 3. gr. komi ákvæði til bráðabirgða: Við hinar almennu sveitarstjórnarkosningar, sem fram eiga að fara 22. maí 1982, skal leggja kjörskrá fram einum mánuði fyrir kjördag og skal hún liggja frammi í tvær vikur.“ Þetta er nokkur stytting á þeim tíma sem kjörskrá skal liggja frammi samkv. núgildandi lögum. Þetta ákvæði til bráðabirgða er tæknilegs eðlis og er sett vegna þess, hve stutt er til væntanlegra sveitarstjórnarkosninga. Herra forseti. Ég hef í sjálfu sér ekki fleira um þetta að segja.



Herra forseti. Nefndin hefur fjallað um frv. til l. um breytingar á sveitarstjórnarlögum, nr. 58 29. mars 1961. Hún hefur orðið sammála um að mæla með frv. óbreyttu.



Herra forseti. Vegna þess tímahraks, sem dagskrármálið er komið í, og þar eð félmn. hv. Ed. hefur ákveðið að opna málið aftur strax að hausti dreg ég brtt. mínar á þskj. 470 til baka, en mun flytja þær aftur að hausti, eftir því sem aðstæður leyfa og tilefni gefst til.